Rikunarita-ORG/Wikinium huggingface dataset:
# ராஜா கிருஷ்ணமூர்த்தி

| ராஜா கிருஷ்ணமூர்த்தி Raja Krishnamoorthi |
| --- |
|  |
|  |
| இலினொய் மாநிலத்தின் 8-வது மாவட்டக் கீழவை உறுப்பினர் |
| **பதவியில் உள்ளார்** |
| **பதவியில்**  3 சனவரி 2017 |
| முன்னையவர் | டம்மி டக்வர்த் |
|  |
| தனிப்பட்ட விவரங்கள் |
| பிறப்பு | சூலை 19, 1973 (1973-07-19) புது தில்லி, இந்தியா |
| அரசியல் கட்சி | மக்களாட்சி |
| துணைவர் | பிரியா |
| பிள்ளைகள் | 3 |
| வாழிடம் | சாம்பூர்க், இலினொய், ஐக்கிய அமெரிக்கா |
| முன்னாள் மாணவர் | பிரின்ஸ்டன் பல்கலைக்கழகம் ஆர்வர்டு சட்டப் பள்ளி |
| பணி | தொழிலதிபர், சட்டவறிஞர் |
| இணையத்தளம் | இணையதளம் |
|  |

**ராஜா கிருஷ்ணமூர்த்தி** (*Raja Krishnamoorthi*, பிறப்பு: சூலை 19, 1973) இந்திய அமெரிக்கத் தொழிலதிபரும், அரசியல்வாதியும், ஐக்கிய அமெரிக்காவின் இலினொய் மாநிலத்தின் 8வது மாவட்டத்துக்கான அமெரிக்கக் கீழவை உறுப்பினரும் ஆவார்.

## ஆரம்ப வாழ்க்கை

கிருஷ்ணமூர்த்தி இந்தியாவில் தமிழ்நாடு விருதுநகர் மாவட்டம், இராஜபாளையம் என்ற ஊரைச் சேர்ந்தவர். புது தில்லியில் 1973 இல் பிறந்தவர். பிறந்த மூன்று மாதத்தில் இவரது குடும்பம் தந்தையின் மேற்படிப்புக்காக நியூயார்க், பஃபலோ நகருக்குக் குடிபெயர்ந்தது. 1980இல் இலினொய் மாநிலத்திற்குக் குடிபெயர்ந்தது. அவரது தந்தைக்கு அங்குள்ள பிராட்லி பல்கலைக்கழகத்தில் பேராசிரியர் பணி கிடைத்தது.

கிருஷ்ணமூர்த்தி பிரின்ஸ்டன் பல்கலைக்கழகத்தில் கல்வி கற்று இயந்திரப் பொறியியலில் இளநிலைப் பட்டம் பெற்றார். பின்னர் ஆர்வார்டு சட்டப் பள்ளியில் படித்து சட்டவறிஞரானார்.

## அரசியலில்

2010 இல் கிருஷ்ணமூர்த்தி இலினொய் மாநிலத்தின் மக்களாட்சிக் கட்சி அதிகாரிகளுக்கான வேட்பாளராகப் போட்டியிட்டு 1% வாக்குகளால் தோற்றார். 2012 ஆம் ஆண்டில் இலினொய் மாநிலத்தின் 8-வது மாவட்டக் கீழவை உறுப்பினராகப் போட்டியிட்டு டம்மி டக்வர்த் என்பவரிடம் தோற்றார். 2016 மார்ச்சில் நடந்த முதல்நிலைத் தேர்தலில் போட்டியிட்டு வெற்றி பெற்றார். 2016 நவம்பர் இறுதித் தேர்தலில் கிருஷ்ணமூர்த்தி 58.1% வீத வாக்குகளைப் பெற்று குடியரசுக் கட்சி வேட்பாளர் பீட் டிச்சியானி என்பவரைத் தோற்கடித்து வெற்றி பெற்றார். இலினொய் மாநில நடுத்தரக் குடும்பத்தினருக்குத் தரமான வாழ்க்கை அமைத்துக் கொடுப்பதாக வாக்குறுதி அளித்து இவர் போட்டியிட்டார்.

## மேற்கோள்கள்

## வெளி இணைப்புகள்

* Campaign website
* Biography at the *Biographical Directory of the United States Congress*

* Profile at Project Vote Smart

* Financial information (federal office) at the Federal Election Commission

* Legislation sponsored at அமெரிக்கக் காங்கிரசு நூலகம்
# சீர்திருத்தத் திருச்சபை

**சீர்திருத்தத் திருச்சபைகள்** (*Protestantism*, **புரட்டசுதாந்தம்**) என்பது கிபி 16ஆம் நூற்றாண்டில் ஐரோப்பாவில் ஏற்பட்ட கிறித்தவச் சீர்திருத்த இயக்கத்தை தொடர்ந்து தொடங்கப்பட்ட கிறித்தவச் சபைகளைக் குறிக்கும். சீர்திருத்தச் சபைகளின் கோட்பாடுகள் விவிலியத்தின் உள்ளடக்கத்துக்கு ஏனையவர்கள் கொடுத்துள்ள விளக்கங்களை பின்பற்றாது விவிலியத்தை நேரடியாக பின்பற்றுகிறது. அது விவிலியத்தை கடவுளை அறிவதற்கான ஒரே வழியாகவும், மீட்படைய மனித செயல்களால் அல்ல, மாறாக கடவுளின் கருணையால் மட்டுமே முடியும் எனவும் போதிக்கிறது.

மார்ட்டின் லூதர் புரட்டசுதாந்தத்தின் தந்தையும், திருச்சபைச் சீர்திருத்தவாதியும் என அழைக்கப்பட்டார்.

## மேற்கோள்கள்
# மெதடிசம்

**மெதடிசம்** அல்லது **மெதடிஸ்தம்** (*Methodism*) என்பது கிறிஸ்தவ மதப்பிரிவான சீர்திருத்தத் திருச்சபைகளின் (*protestant*) ஒரு பிரிவினர் ஆவர். 18ம் நூற்றாண்டில் பிரித்தானியாவில் இம்மதப்பிரிவு தோன்றியது. முதன் முதலில் ஆங்கிலிக்கத் திருச்சபையைச் சேர்ந்த யோன் உவெசுலி என்ற மதகுருவானவர் மெதடிச மதக் கொள்கையைப் பரப்பினர். இதனால் இம்மதக் கொள்கை பொதுவாக **உவெசுலிய மெதடிசம்** எனவும் அழைக்கப்படுகிறது. ஜான் வெஸ்லி இம்மதத்தை ஆங்கிலிக்கத் திருச்சபையின் போட்டிக் குழுவாகவே இதனை உருவாக்கினார். மெதடிசத்தைப் பின்பற்றும் ஆங்கிலிக்கர்கள் *மெதடிஸ்துகள்* என அழைக்கப்படுகின்றனர். 18ம் நூற்றாண்டில் தோன்றிய மெதடிசத்தில் வேல்சிய மெதடிஸ்துகளும் உள்ளனர்.

## மேற்கோள்கள்

## வெளி இணைப்புகள்

* உலக மெதடிஸ்த கவுன்சில் பரணிடப்பட்டது 2008-07-09 at the வந்தவழி இயந்திரம்
* பிரித்தானிய மெதடிஸ்த திருச்சபை
# செமினோலே

செமினோலே| ஒசியோலா |
| மொத்த மக்கள்தொகை |
| (10,000) |
| குறிப்பிடத்தக்க மக்கள்தொகை கொண்ட பகுதிகள் |
| ஐக்கிய அமெரிக்கா (ஒக்லஹோமா, புளோரிடா) |
| மொழி(கள்) |
| ஆங்கிலம், முஸ்கோஜியம், கிறீக் |
| சமயங்கள் |
| புரட்டஸ்தாந்தம், பிற |
| தொடர்புள்ள இனக்குழுக்கள் |
| ஐந்து நாகரிகமுற்ற பழங்குடிகள்
 |

**செமினோலே** என்பது, தொடக்கத்தில், புளோரிடாவிலும், தற்போது புளோரிடாவிலும், ஒக்லஹோமாவிலும் வாழும் தொல்குடி அமெரிக்க மக்களைக் குறிக்கும். செமினோலே தேசிய இனம் 18 ஆம் நூற்றாண்டளவில் உருவானது. இது, பல இனக்குழுக்களைத் தன்னுள் அடக்கியுள்ளது. ஜோர்ஜியா, மிஸ்சிசிப்பி, அலபாமா ஆகிய இடங்களைச் சேர்ந்த தொல்குடி அமெரிக்கர், முக்கியமாகக் கிறீக் தேசிய இனம்; தென் கரோலினா, ஜோர்ஜியா ஆகிய பகுதிகளில் அடிமைத் தளையில் இருந்து தப்பிய ஆபிரிக்க அமெரிக்கர் என்போர் இவ்வினத்தாருள் அடங்குவர். ஒக்லஹோமாத் தேசிய இனத்தவர் உட்பட ஏறத்தாழ 3,000 செமினோலேக்கள் மிஸ்சிசிப்பி ஆற்றுக்கு மேற்குப் பக்கம் துரத்தப்பட்டபோது, பல புதிய உறுப்பினர்களையும் அவர்கள் வழியில் இணைத்துக் கொண்டனர். சுமார் 300 - 500 செமினோலேக்கள், புளோரிடாவின் எவர்கிளேட்ஸ் பகுதியில் தங்கி இடப்பெயர்வுக்கு எதிராகப் போராடிவந்தனர். இப் போரில் சுமார் 1,500 வரையான அமெரிக்கப் படையினர் இறந்து போனதாகச் சொல்லப்படுகின்றது. செமினோலேக்கள் என்றும் ஐக்கிய அமெரிக்க அரசிடம் சரணடையவில்லை. இதனால் புளோரிடாவின் செமினோலேக்கள் தங்களை *அடங்கா மக்கள்* (Unconquered People) எனக் குறிப்பிட்டுக் கொள்கின்றனர். புளோரிடா செமினோலேக்கள் மட்டுமே ஐக்கிய அமெரிக்க அரசுடன் முறையான ஒப்பந்தம் எதையும் செய்துகொள்ளாத அமெரிக்க இந்தியப் பழங்குடியாகும்.

இன்று அவர்களுக்கு அவர்கள் நிலத்தின் மீது தன்னாதிக்கம் உண்டு. அவர்களுடைய பொருளாதாரம், புகையிலை வணிகம், சுற்றுலா, சூதாட்டம் ஆகியவற்றை அடிப்படையாகக் கொண்டுள்ளது.

## வரலாறு

புளோரிடாவை எசுப்பானியர்கள் கைப்பற்றியபோது அங்கு வாழ்ந்த தொல்குடியினர் பலர் நோய் வாய்ப்பட்டு இறந்தனர். பிரித்தானியர், 1763 ஆம் ஆண்டில் புளோரிடாவைக் கைப்பற்றியபோது, தப்பிய சிலரையும் எசுப்பானியர் கியூபாவுக்கு அனுப்பியதாகச் சொல்லப்படுகின்றது.

18 ஆம் நூற்றாண்டில், கீழ் கிறீக் தேசிய இன மக்கள், மேல் கிறீக் மக்களின் மேலாதிக்கத்தில் இருந்து தப்பிக் கொள்வதற்காக புளோரிடாவுக்கு இடம் பெயர்ந்தனர். அவர்கள் அங்கு ஏற்கெனவே இருந்த தொல்குடிகளுடன் கலந்தனர். அங்கிருந்த தொல்குடிகளுள், யமாசிப் போரில் அகதிகளாக இடம்பெயர்ந்த யூச்சி, யமாசி போன்ற பிற குடிகளும் அடங்குவர். இவர்கள் அனைவரும் செமினோலேக்கள் என அழைக்கப்பட்டனர். செமினோலே எனும் சொல், *ஓடியவர்கள்* எனப்பொருள் தரும் எசுப்பானிய மொழிச் சொல்லிலிருந்து வந்த, கிறீக் மொழிச் சொல்லான *சிமானோ-லி* என்பதிலிருந்து உருவானது.

செமினோலேக்கள் ஒரு கலப்பு இனத்தவராவர். ஜார்ஜியாவிலிருந்து வந்த கீழ் கிறீக் இனத்தவர், மிக்காசுக்கி மொழி பேசும் முஸ்கோஜிகள், தப்பிய ஆபிரிக்க அமெரிக்க அடிமைகள், குறைந்த அளவில் பிற அமெரிக்க இந்தியப் பழங்குடி இனத்தவர் மற்றும் ஐரோப்பியர் என்போர் இக் கலவையில் அடங்குவர். இணைந்த செமினோலேக்கள் இரண்டு மொழிகளைப் பேசினர். அவை தொல்குடி அமெரிக்க மொழிக் குடும்பத்தைச் சேர்ந்த இரு உறுப்பு மொழிகளான கிறீக், மிக்காசுக்கி என்பனவாகும். மொழி அடிப்படையில் மட்டுமே தற்கால புளோரிடாவின் மிக்கோசுக்கி பழங்குடிகள் தங்கள் அடையாளத்தைத் தக்க வைத்துக் கொண்டிருக்கின்றனர்.
# ஜ்

| ஜ் |
| --- |
| தமிழில் பயன்படுத்தப்படும் கிரந்த எழுத்துகள் |
|

க்ஷ்
ஜ்
ஸ்
ஷ்
ஹ்
ஸ்ரீ
 |

**ஜ** (*j*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் qqqபயன்படுத்தப்படுகின்றது.

## ஜகர உயிர்மெய்கள்

ஜகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஜ் + அ | ஜ | ஜானா |
| ஜ் + ஆ | ஜா | ஜாவன்னா |
| ஜ் + இ | ஜி | ஜீனா |
| ஜ் + ஈ | ஜீ | ஜீயன்னா |
| ஜ் + உ | ஜு | ஜூனா |
| ஜ் + ஊ | ஜூ | ஜூவன்னா |
| ஜ் + எ | ஜெ | ஜேனா |
| ஜ் + ஏ | ஜே | ஜேயன்னா |
| ஜ் + ஐ | ஜை | ஜையன்னா |
| ஜ் + ஒ | ஜொ | ஜோனா |
| ஜ் + ஓ | ஜோ | ஜோவன்னா |
| ஜ் + ஔ | ஜௌ | ஜௌவன்னா |

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஜகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஜனவரி, ஜான், ஜிமெயில், ஜீன்ஸ், ஜுப்பிட்டர், ஜூலை, ஜெனீவா, ஜேர்மனி, ஜைல்ஸ், ஜொகானஸ்பர்க், ஜோக், ஜௌடகாந்தாரி, ஹஜ் முதலிய சொற்களைக் குறிப்பிடலாம்.

## கிரந்தக் கலப்பற்ற தமிழ்

ஜகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஜகரத்தைச் சகரமாக எழுதுவது பெருவழக்கு. மொழிக்கு முதலில் ஜகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஜனவரி-சனவரி, ஜூன்-சூன்). இலங்கை வழக்கின்படி, மொழிக்கு முதலில் ஜகரம் வந்தால் அதனை யகரமாகவும் எழுதுவதுண்டு (எடுத்துக்காட்டுகள்: ஜப்பான்-யப்பான், ஜன்னல்-யன்னல்). மொழிக்கு முதலில் *ஜ்* வந்தால் அதனை விட்டு விட்டு எழுதுவதுண்டு (எடுத்துக்காட்டு: ஜ்ஞானம்-ஞானம்). சில சமயங்களில் வேறு மாதிரியும் எழுதுவதுண்டு (ஜ்யோதி-சோதி).

சொல்லொன்றின் இடையில் அல்லது இறுதியில் ஜகர உயிர்மெய் வந்தால் அதனைச் சகரமாக அல்லது யகரமாக எழுத வேண்டும் (எடுத்துக்காட்டு: பங்கஜம்-பங்கசம், பங்கயம்).

சொல்லின் இடையில் *ஜ்* வந்தால் அதனை *ச்சி* அல்லது *ச்சு* என்று எழுத வேண்டும் (எடுத்துக்காட்டுகள்: வஜ்ரபானி-வச்சிரபானி, வாஜ்பாய்-வாச்சுபாய்). சொல்லொன்றின் இறுதியில் *ஜ்* வருமாயிருந்தால் அதனை *ச்சு* என்று எழுத வேண்டும் (எடுத்துக்காட்டு: ஹஜ்-அச்சு).

சில சொற்களில் ஜகர உயிர்மெய் வருமிடத்துக் கூடுதல் அழுத்தம் தருவதற்காக அதனை *ச்ச* என்றும் எழுதுவதுண்டு (எடுத்துக்காட்டு: ராஜஸ்தான்-இராச்சசுத்தான்).

## மேற்கோள்கள்
# பட்டத்து யானை (திரைப்படம்)

| *பட்டத்து யானை* |
| --- |
| பட்டத்து யானை |
| இயக்கம் | பூபதி பாண்டியன் |
| தயாரிப்பு | எஸ். மைக்கல் ராயப்பன்
 எம். ஷெராபின் சேவியர் |
| திரைக்கதை | பூபதி பாண்டியன் |
| இசை | தமன் சபேஷ் முரளி (bgm) |
| நடிப்பு | விஷால் ஐஸ்வரியா அர்ஜூன் சந்தானம் |
| ஒளிப்பதிவு | வைதி எஸ் |
| படத்தொகுப்பு | எ. எல். ரமேஷ் |
| கலையகம் | குளோபல் இன்போடெயின்மென்ட் பிரைவேட் லிமிடெட் |
| விநியோகம் | மைக்கல் ராயப்பன்
 விஷால் |
| வெளியீடு | 26 சூலை 2013 (2013-07-26) |
| ஓட்டம் | 155 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | ₹24 கோடி |

பட்டத்து யானை 2013ல் வெளிவந்த தமிழ் அதிரடித் திரைப்படமாகும். பூபதி பாண்டியன் இயக்கிய இத்திரைப்படத்தில் விசால், ஐஸ்வரியா அர்ஜூன், சந்தானம் ஆகியோர் முக்கிய கதாப்பாத்திரத்தில் நடித்தனர். தமன் மற்றும் சபேஷ் முரளி ஆகியோரின் கூட்டணியில் இசை அமைந்தது.

## கதாப்பாத்திரம்

* விஷால் - காரைக்குடி சரவணன்
* ஐஸ்வரியா அர்ஜூன் - ஐஸ்வரியா
* சந்தானம் - கௌரவம் (மகன்) / பூங்காவனம் (தந்தை)
* ஜெகன் - அடைமுருகேசன்
* ஜான் விஜய் - தயா
* ஆதித்தியா ஓம் - மன்னா
* முரளி சர்மா - மருதமுத்து
* சீதா
* மயில்சாமி- ஜேக்பாட்
* சுப்பு பஞ்சு அருணாச்சலம்- மாவட்ட ஆட்சி தலைவர்
* ராஜேந்திரன்

## ஆதாரங்களும் மேற்கோள்களும்

## மேற்கோள்கள்
# டி. ஆர். ஓமனா

| டி. ஆர். ஓமனா |
| --- |
| பிறப்பு | ஆழப்புழா, கேரளா |
| தேசியம் | இந்தியன் |
| பணி | திரைப்பட நடிகை |
| செயற்பாட்டுக் காலம் | 1950–நடப்பு |
| பெற்றோர் | டி. ஆர். கோபால பிள்ளை, பி. கே. மீனாட்சியம்மா |

**டி. ஆர். ஓமனா**, மலையாளத் திரைப்பட நடிகை ஆவார். இவர் 1960, 70களில் பல மலையாளத் திரைப்படங்களில் நடித்தவர்.

## திரைப்படங்கள்

* ஸ்டேசன் மாஸ்டர்
* மாடத்தருவி
* பாடுன்ன புழா
* கண்ணூர் டீலக்ஸ்
* வீட்டுமிருகம்
* வெள்ளியாழ்ச
* விருந்துகாரி
* அம்பலப்புரா
* எழுதாத கதை

## மேற்கோள்கள்
# புளோரிடா

|  |
| --- |
| **புளோரிடா மாநிலம்** |
|

|  |  |
| --- | --- |
|  |  |
| புளோரிடாவின் கொடி | புளோரிடா மாநில சின்னம் |
| *புனைபெயர்(கள்): வெயில் மாநிலம்* |
| *குறிக்கோள்(கள்): கடவுளை நம்புவோம்* |
|  புளோரிடா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | ஆங்கிலம் |
| **தலைநகரம்** | டலஹாசி |
| **பெரிய நகரம்** | ஜாக்சன்வில் |
| **பெரிய கூட்டு நகரம்** | மயாமி மாநகரம் |
| **பரப்பளவு** |  22வது |
|  - மொத்தம் | 65,795 சதுர மைல் (170,304 கிமீ²) |
|  - அகலம் | 361 மைல் (582 கிமீ) |
|  - நீளம் | 447 மைல் (721 கிமீ) |
|  - % நீர் | 17.9 |
|  - அகலாங்கு | 24°27′ வ - 31° வ |
|  - நெட்டாங்கு | 80°02′ மே - 87°38′ மே |
| **மக்கள் தொகை** | 4வது |
|  - மொத்தம் (2000) | 15,982,378 |
|  - மக்களடர்த்தி | 309/சதுர மைல்  117.3/கிமீ² (8வது) |
|  - சராசரி வருமானம் | $41,171 (36வது) |
| **உயரம்** |   |
|  - உயர்ந்த புள்ளி | பிரிட்டன் மலை 345 அடி  (105 மீ) |
|  - சராசரி உயரம் | 98 அடி  (30 மீ) |
|  - தாழ்ந்த புள்ளி | அட்லான்டிக் பெருங்கடல் 0 அடி  (0 மீ) |
| **ஒன்றியத்தில் இணைவு** | மார்ச் 3, 1845 (27வது) |
| **ஆளுனர்** | சார்லி கிரிஸ்ட் (R) |
| **செனட்டர்கள்**  | பில் நெல்சன் (D) மெல் மார்ட்டீனெஸ் (R) |
| **நேரவலயம்** |   |
|  - மூவலந்தீவும் பெரியவளைவுப் பகுதியும் | கிழக்கு |
|  - பாத்திரக்காம்பும் ஏப்பலேச்சிகோலா ஆற்றின் மேற்கேயும் | நடு |
| **சுருக்கங்கள்** | FL Fla. US-FL |
| **இணையத்தளம்** | www.myflorida.com |

**புளோரிடா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்கிழக்குப் பகுதியில் அமைந்துள்ளது. இந்த மாநிலத்தில் தலகாசீ தலைநகரமாகவும், ஜாக்சன்வில் பெரிய நகரமாகவும், மயாமி பெரிய பெருநகர்ப் பகுதியாகவும் இருக்கின்றன. ஐக்கிய அமெரிக்காவில் 27 ஆவது மாநிலமாக 1845 இல் இணைந்தது. இது ஈரலிப்பான அயன அயல் மண்டல காலநிலை உடையது. இந்த மாநிலம், ஐக்கிய அமெரிக்காவிலுள்ள 50 மாநிலங்களில், 8 ஆவது அதிக மக்கள்தொகை கொண்ட மாநிலமாகும்.

புவியியல் அமைப்பில் இந்த மாநிலம் ஒரு குடாநாடாக இருப்பதுடன், மேற்குப் பகுதியில் மெக்சிகோ வளைகுடாவையும், வடக்குப் பகுதியில் அலபாமா, மற்றும் ஜோர்ஜியாவையும் ஐயும், கிழக்குப் பகுதியில் அத்திலாந்திக் பெருங்கடலையும் கொண்டுள்ளது. குடாநாடாக இருப்பதனால், தொடர்ந்த கடற்கரைப் பகுதிகளை சுற்றிலும் கொண்டிருப்பதுடன், அடிக்கடி வெப்ப மண்டலச் சூறாவளி தோன்றும் இடமாகவும் இருக்கின்றது. புளோரிடா மாநிலத்தில் பரந்து காணப்படும் சதுப்புநில தேசியப் பூங்காவில் (Everglades National Park), மிக அரிதான விலங்குகள் பல காணப்படுகின்றன. இன அச்சுறுத்தலுக்கு உட்பட்ட பல அருகிய இனங்கள், இந்தப் தேசியப் பூங்காவில், இயற்கைச் சூழலில் பாதுகாக்கப்பட்டு வருகின்றன. புளோரிடாவில் அமைந்திருக்கும் இந்த தேசியப் பூங்காவானது, சுற்றுலாப் பயணிகளைக் கவரும் முக்கியமான சுற்றுலா மையங்களில் ஒன்றாக இருக்கின்றது.

சுற்றுலாத்துறையில் மிகவும் பிரபலமடைந்திருக்கும் வால்ட் டிஸ்னி உலகம் இந்த புளோரிடா மாநிலத்தின் மையப் பகுதியில் அமைந்திருக்கும் ஒர்லாண்டோ நகரத்தில் உள்ளது. வால்ட் டிஸ்னி உலகத்திற்குச் சொந்தமான நான்கு கேளிக்கைப் பூங்காக்களும் மற்றும் இரண்டு நீர்ப் பூங்காக்களும் இங்கே அமைந்திருக்கின்றன.

அதன் மேற்குக் கடற்கரை
## மேற்கோள்கள்
# மாநிலம்

இந்தியாவின் பல்வேறு **மாநிலங்கள்மாநிலம்** என்பது அரசியல் நோக்கில் ஒரு நாட்டை ஆட்சி செய்வதற்காக பிரிக்கப்பட்ட பெரும் நிலப்பிரிவுகளைக் குறிக்கும் சொல். எடுத்துக்காட்டாக இந்தியாவில் தமிழ்நாடு, கர்நாடகம் முதலிய 29 பெரும் பிரிவுகளும் மாநிலங்கள் எனப்படும். வரலாற்று அடிப்படையிலும் மொழி, பண்பாடு அடிப்படையிலும், ஆட்சிக்கான இப்பெரும் நிலப்பிரிவுகள் அமைவதுண்டு. இதேபோல ஐக்கிய அமெரிக்காவில் ஆட்சி செய்வதற்காக வகுக்கப்பட்ட 50 பெரிய நிலப்பிரிவுகளும் மாநிலங்கள் எனப்படும். ஒவ்வொரு மாநிலத்திலும் தனிச்சிறப்பு வாய்ந்த சட்டதிட்டங்கள் இருக்கும்.

|  |
| --- |
| ஐக்கிய அமெரிக்காவின் **மாநிலங்கள்** |

## மேற்கோள்கள்
# நிலப்படவரைவியல்

14 ஆம் நூற்றாண்டின் இரண்டாம் காலண்டுப் பகுதியைச் சேர்ந்த, மத்திய தரைக் கடல் பகுதியின் வழிகாணல் வரைபடம். காங்கிரசு நூலகத்திலுள்ள நிலப்படங்களில் மிகப் பழைய மூலப் படி இதுவாகும்.
**நிலப்படவரைவியல்** என்பது, நிலப்படங்கள் தயாரிப்பது தொடர்பான ஆய்வு மற்றும் செயற்பாடுகளுக்கான துறையைக் குறிக்கும். முற்காலத்தில் நிலப்படங்கள் பேனாக்களையும், காகிதங்களையும் பயன்படுத்தியே தயாரிக்கப்பட்டன,ஆனால் கணினித்துறையின் வளர்ச்சியுடன் நிலப்படவரைவியலில் புரட்சிகரமான மாற்றங்கள் ஏற்பட்டுள்ளன. தற்காலத்தில் வணிகத்தரம் கொண்ட நிலப்படங்கள் பெரும்பாலும் நிலப்படம்வரையும் மென்பொருட்கள் மூலமே உருவாக்கப்படுகின்றன. இவை, கணினி உதவி வரைதல் (CAD) மென்பொருள், புவியியல் தகவல் முறைமை (GIS), சிறப்பு நிலப்பட வரைதல் மென்பொருள் ஆகிய வகைகளுள் ஒன்றைச் சேர்ந்தவையாக இருக்கின்றன.

நிலப்படங்கள், இடஞ்சார் தரவுகளுக்கான கட்புலன் கருவிகளாக (visualization tools) இருக்கின்றன. இடஞ்சார் தரவுகள், அளத்தல் மூலம் பெறப்பட்டுத் தகவல்தளங்களில் சேமிக்கப்படலாம். இவற்றைப் பின்னர் பல்வேறுபட்ட நோக்கங்களுக்காக அங்கிருந்து பெற்றுக்கொள்ளமுடியும். இந்தத் துறையின் இன்றைய போக்கு, முன்னைய *அனலாக்* முறையிலிருந்து, கூடிய இயங்கியல் தன்மைகள் கொண்டதும், ஊடுதொடர்பாடல் வசதிகளை வழங்கக்கூடியதும், *எண்ணிம* முறைகள் மூலம் கட்டுப்படுத்தக்கூடியதுமான வழிமுறைகளை நோக்கிச் செல்கின்றது.

உலகம் அளக்கப்படக் கூடியது மற்றும் அதன்மூலம், நம்பத்தகுந்தவகையில் மெய்யான உலகைப் பிரதிநிதித்துவப் படுத்தலாம் என்ற கருத்துக்களின் அடிப்படையிலேயே நிலப்படவரைவியல் வழிமுறைகள் தங்கியுள்ளன. நிலப்பட ஆக்கம், உயர்தரத்திலான திறமைகளையும், மனப்பாங்கையும் வேண்டிநிற்கிறது. புவியியல் தோற்றப்பாடுகள் தொடர்பான குறியீடுகளின் பயன்பாட்டிலும், குறுக்கப்பட்ட அளவில், பண்பியல் அடிப்படையில் உலகைப் பார்த்துச் செயல்படுவதிலும் இவ்வாறான திறமைகள் தேவைப்படுகின்றன.
# செனிகல்

| République du Sénégal செனிகல் குடியரசு  |
| --- |
|
கொடி

சின்னம்

 |
| **குறிக்கோள்:**Un Peuple, Un But, Une Foi(பிரெஞ்சு: ஒரே மக்கள், ஒரே இலக்கு, ஒரே நம்பிக்கை) |
| **நாட்டுப்பண்:** பின்செஸ் தௌஸ் வொஸ் கோரஸ் |
|  |
| தலைநகரம்மற்றும் பெரிய நகரம் | டக்கார் |
| ஆட்சி மொழி(கள்) | பிரெஞ்சு |
| அரசாங்கம் | குடியரசு |
|  |
| • குடியரசு தலைவர்  | மேக்கி சால் |
|  |
| விடுதலை |
|  |
| • பிரான்சிடமிருந்து  | யூன் 20, 1960 |
|  |
| பரப்பு |
| • மொத்தம் | 196,722 km2 (75,955 sq mi) (87வது) |
| • நீர் (%) | 2.1 |
| மக்கள் தொகை |
| • 2005 மதிப்பீடு | 11,658,000 (72வது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $20.504 பில்லியன் (109வது) |
| • தலைவிகிதம் | $1,759 (149வது) |
| மமேசு (2003) | 0.458 தாழ் · 157வது |
| நாணயம் | சிஎப்ஏ பிராங்க் (XOF) |
| நேர வலயம் | ஒருங்கிணைக்கப்பட்ட சர்வதேச நேரம் |
| அழைப்புக்குறி | 221 |
| இணையக் குறி | .sn |

**செனிகல் குடியரசு** (*Republic of Senegal*) மேற்கு ஆப்பிரிக்காவில், செனிகல் நதியின் தெற்கில் அமைந்துள்ள ஒரு நாடாகும். மேற்கில் அத்லாந்திக் சமுத்திரமும், வடக்கில் மௌரித்தானியாவும், கிழக்கில் மாலியும், தெற்கில் கினியாவும், கினி-பிசாவும் எல்லைகளாக உள்ளன. செனிகல் கிட்டத்தட்ட அனைத்துப் பக்கத்தாலும் காம்பியா நாட்டைச் சூழ, கடற்கரையிலிருந்து 300 கி.மீ. வரை உள்ளே நீண்டு செல்லும் ஒடுங்கிய நிலப் பகுதியாக அமைத்துள்ளது. கேப் வேர்டே தீவுகள் செனகல் கரையிலிருந்து 500 கி.மீ. க்கு அப்பால் அமைந்துள்ளது.

## வெளியிணைப்புகள்

* Gouvernement du Sénégal - உத்தியோகபூர்வ அரசாங்கத் தளம் பரணிடப்பட்டது 2008-05-16 at the வந்தவழி இயந்திரம் (பிரெஞ்சு மொழியில்)

## மேற்கோள்கள்